

**VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY S POUŽITÍM DYNAMICKÉHO NÁKUPNÉHO SYSTÉMU Č. 07\_2024\_kategória 2**

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verenom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka č. 607/B v rámci zriadeného DNS s názvom: Dodávka a montáž klimatizačných zariadení v objektoch DPB a. s.

**vyzýva na predloženie ponuky**

v rámci konkrétnej zákazky s názvom: „**Servis vzduchotechnických zariadení v objektoch v správe DPB, a.s. – areál Petržalka a Hroboňova \_ výzva č. 07\_2024\_kategória 2“** zadávanej s použitím dynamického nákupného systému v rámci systému JOSEPHINE, ktorého oznámenie o vyhlásení verejného obstarávania bolo zverejnené vo Vestníku verejného obstarávania vedeného Úradom pre verejné obstarávanie č. 171/2022 pod značkou 35517 - WNT zo dňa 02.08.2022.

1. **Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:**

[**https://josephine.proebiz.com/sk/tender/61881/summary**](https://josephine.proebiz.com/sk/tender/61881/summary)

[**https://www.uvo.gov.sk/vyhladavanie-zakaziek/detail/445672**](https://www.uvo.gov.sk/vyhladavanie-zakaziek/detail/445672)

1. **Identifikátor zadávanej konkrétnej zákazky s použitím dynamického nákupného systému**

61881

1. **Odkaz na dokument, v ktorom sú uvedené doklady vyžadované na preukázanie splnenia podmienok účasti**

Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch.

1. **Predmet zákazky**
	1. **Názov konkrétnej zákazky zadávanej s použitím dynamického nákupného systému**

 Servis vzduchotechnických zariadení v objektoch v správe DPB, a.s. – areál Petržalka a Hroboňova \_ výzva č. 07\_2024\_kategória 2

 **Evidenčné číslo**

DNS CP 21/2022

Výzva 07/2024 kategória 2

* 1. **Druh konkrétnej zákazky zadávanej s použitím dynamického nákupného systému**

Služby

* 1. **Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkov ho slovníka Spoločného slovníka obstarávania (CPV)**

Hlavný predmet: Hlavný slovník: Doplnkový slovník:

31600000-2 Elektrické zariadenia a prístroje

45331000-6 Inštalovanie kúrenia, ventilácie a klimatizácie

45331220-4 Inštalovanie klimatizácie

31681300-6 Elektrické obvody

45400000-1 Kompletizačné (dokončovacie) práce

50730000-1 Opravy a údržba chladiacich zostáv

* 1. **Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:**

Servis VZT zariadení v objektoch v správe DPB, a.s., nachádzajúcich sa v areáloch Petržalka, Betliarska ul. č. 8 a areál Hroboňova, Hroboňova ul. č. 1, Bratislava.

**Bližšia špecifikácia tvorí samostatnú časť tejto výzvy na predloženie ponuky \_ Príloha 1 – Špecifikácia predmetu zákazky s určením cien**

* 1. **Predpokladaná hodnota konkrétnej zákazky zadávanej s použitím dynamického nákupného systému**

5 430,00 € bez DPH

* 1. **Miesto dodania predmetu konkrétne zákazky zadávanej s použitím dynamického nákupného systému**

Objekty \_ areál Petržalka a Hroboňova

* 1. **Obhliadka miesta dodania predmetu zákazky:**

**Technický dozor:**

Ing. Pavol Janoviak, mail: janoviak.pavol@dpb.sk **,** mobil:+421 918 851 067

Peter Lovecký, mail: lovecky.peter@dpb.sk, mobil: +421 911 105 374

* 1. **Lehota dodania predmetu konkrétnej zákazky zadávanej s použitím dynamického nákupného systému**

Lehota realizácie je stanovená do 30 dní odo dňa objednávky

* 1. **Jazyk, v ktorom možno predkladať ponuku**

Slovenský jazyk

* 1. **Požadované zábezpeky a záruky**

Neuplatňuje sa.

* 1. **Osobitné podmienky**

Objednávateľ požaduje od Zhotoviteľa, po skončení všetkých servisných prác uvedených v Špecifikácii predmetu zákazky, odovzdať nasledovné dokumenty:

**A)** Záznam o vykonaní prehliadky požiarnych klapiek alebo požiarnych stenových uzáverov. Tento záznam musí obsahovať názov zariadenia a všetky technické údaje, celkové hodnotenie a záverečné zhodnotenie (odporúčanie na prevádzku), záznam o vykonaní kontroly do prevádzkového denníka požiarnych uzáverov. **B)** Záznam o vykonaní servisných prác na ventilátore, ktorý musí obsahovať názov zariadenia, výrobcu, výrob. číslo a všetky technické informácie, diagnostické a servisné činnosti zrealizované na zariadení, meranie prúdu, napätia a záverečné zhodnotenie (odporúčanie na prevádzku ).

**C)** Servisný protokol Merania a Regulácie.

**D)** Záznam o vykonaní servisných prác na kondenzačnej jednotke, ktorý musí obsahovať názov zariadenia, výrobcu, výrob. číslo a všetky technické informácie, diagnostické a servisné činnosti zrealizované na zariadení, chladiaci okruh - kontrola, meranie prevádzkových parametrov, elektrický okruh - kontrola, kontrola prevádzkových parametrov U,I , záverečné zhodnotenie - odporúčanie na prevádzku.

**E)** Záznam o vykonaní servisných prác na VZT jednotke alebo VZT zostave, ktorý musí obsahovať názov zariadenia, výrobcu, výrob. číslo a všetky technické informácie, diagnostické a servisné činnosti zrealizované na zariadení, výmenu filtrov s uvedením rozmerov, typu a počtu kusov.

**F)** Montážny denník s uvedením všetkých vykonaných prác.

* 1. **Typ zmluvného vzťahu:**

Objednávka.

 4.13 **Lehota viazanosti ponuky**

3mesiace

1. **Obsah ponuky**
	1. Návrh na plnenie kritéria - Vyplnený záväzný návrh na plnenie v informačnom systéme JOSEPHINE

**Zákazka nie je rozdelená na časti. Uchádzač predloží ponuku na celý predmet zákazky, špecifikované v informačnom systéme JOSEPHINE.**

* 1. Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. **Ponuka sa predkladá prostredníctvom záložky Ponuky/žiadosti.**
1. **Pomocné dokumenty na vyhodnotenie ponúk**
	1. Za účelom vyhodnotenia ponúk uchádzač vloží do informačného systému JOSEPHINE nasledovné dokumenty:
* Vyplnenú prílohu 1 tejto výzvy na predloženie ponuky - Špecifikácia predmetu zákazky s určením cien, v ktorej uchádzač doplní:
* jednotkovú cenu a cenu celkom
* celkovú cenu v informačnom systéme JOSEPHINE ponuku
* Prílohu č. 2 – Čestné vyhlásenie uchádzača
* ak ponuku nevypracoval sám uvedie údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladoch.
* Vzor čestného vyhlásenia je uvedený v prílohe č. 2 tejto výzvy na predloženie ponuky.
* Prílohu č. 5 – vyplnený dotazník uchádzača

 S návrhom na plnenie kritéria na hodnotenie ponúk v zmysle Prílohy č. 3 podpísaný štatutárnym

 zástupcom uchádzača.

Uchádzačom vyplnená vyššie uvedená príloha bude podpísaná osobou oprávnenou konať za uchádzača a nahratá vo formáte pdf . Príloha A tejto výzvy na predloženie ponuky – Špecifikácia predmetu zákazky s určením cien

* Prílohu č. 6 – Čestné vyhlásenie uchádzača predkladaného podľa § 32 ods. 7, resp. 8 ZVO.
* uvedené čestné vyhlásenie je nutné priložiť do ponuky z dôvodu, že:
	+ dňa 01.08.2024 nadobudol účinnosť zákon 179/2024 Z. z., ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej ako „**Novela ZVO**“),
	+ pre zaradenie záujemcu do DNS bolo potrebné, aby záujemca preukázal splnenie podmienky účasti podľa § 32 ods. 1 písm. a) zákona o verejnom obstarávaní (ďalej ako „**Podmienka účasti**“),
	+ Novela ZVO s účinnosťou od 01.08.2024 Podmienku účasti modifikovala nasledovne:

*„§ 32 ods. (7) ZVO*

*Podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.*

*§ 32 ods. (8) ZVO*

*Za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7*

1. *vlastní väčšinu akcií alebo väčšinový obchodný podiel u uchádzača alebo záujemcu,*
2. *má väčšinu hlasovacích práv u uchádzača alebo záujemcu,*
3. *má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo*
4. *má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.“*
5. **Lehota na predkladanie ponúk**

Lehotu na predkladanie ponúk obstarávateľská organizácia stanovila do **25.11.2024, 08:00 hod**. miestneho času.

1. **Adresa, na ktorú sa ponuky predkladajú**

[**https://josephine.proebiz.com**](https://josephine.proebiz.com)**/sk/tender/61881/summary**

1. **Lehota na otváranie ponúk**

Lehotu na otváranie ponúk obstarávateľská organizácia stanovila na **25.11.2024, 08.10 hod**. miestneho času.

Ponuky sa otvárajú spôsobom a za podmienok uvedeným v bode 29 súťažných podkladov.

1. **Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch**

Presnejšia formulácia kritérií na vyhodnotenie ponúk je uvedené v prílohe č. 3 tejto výzvy na predloženie ponuky.

1. **Ďalšie potrebné informácie**
	1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve a v súťažných podkladoch.
	2. Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese <https://josephine.proebiz.com/> .
	3. Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému Josephine.
	4. Ponuky doručené obstarávateľskej organizácii po lehote uvedenej v bode 7 tejto výzvy nebudú vyhodnocované.
	5. Obstarávateľská organizácia si vyhradzuje právo neprijať ponuku so žiadnych z uchádzačov v prípade, ak predložené ponuky budú presahovať predpokladanú hodnotu zákazky zadávanej s použitím dynamického nákupného systému uvedenú v tejto výzve.
	6. Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber partnera.

V Bratislave dňa 04.11.2024

 **Prílohy:**

1. Špecifikácia predmetu zákazky s určením cien
2. Čestné vyhlásenie
3. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
4. Všeobecné obchodné podmienky
5. Návrh na plnenie kritérií \_dotazník uchádzača
6. Čestné vyhlásenie uchádzača podľa § 32 ods. 7, resp. 8 ZVO

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

JUDr. Barbora Notová

 vedúca odboru právnych služieb a verejného obstarávania

Príloha č. 1 Špecifikácia predmetu zákazky

Špecifikácia predmetu zákazky tvorí samostatnú časť tejto výzvy

Špecifikácia – príloha č. 1 – Špecifikácia predmetu zákazky s určením cien

Príloha č. 2 Čestné vyhlásenie záujemcu

Čestné vyhlásenie záujemcu tvorí samostatnú časť tejto výzvy

Príloha č.3- Kritérium/jednotlivé kritériá na vyhodnotenie ponúk, pravidlá jeho/ich uplatnenia.

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

„Najnižšia cena za dodanie požadovaného predmetu zákazky v EUR bez DPH“

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:** „Najnižšia cena za dodanie požadovaného predmetu zákazky v EUR bez DPH“

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná cena za dodanie požadovaného predmetu zákazky v EUR bez DPH.

Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.

**Pravidlá na uplatnenie kritéria:**

„Najnižšia cena za dodanie požadovaného predmetu zákazky v EUR bez DPH“

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou cenou za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou cenou za druhú, ponuku predloženú na konkrétnu zákazku zadávanú v rámci dynamického nákupného systému s tretou najnižšou cenou za tretiu, atď. Ponuku uchádzača predloženú na konkrétnu zákazku zadávanú v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria za prvú, t. j. úspešnú ponuku odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia stanovuje pre prípad zhody ponúk uchádzačov rozhodné kritérium, ktoré stanoví, ktorá ponuka je úspešnou.

Obstarávateľská organizácia stanovila nasledovné rozhodné kritérium, ktoré sa uplatní vzostupnom poradí v prípade, že predchádzajúce rozhodné kritérium je zhodné:

1. V prípade, ak viaceré ponuky budú obsahovať rovnakú ponuku – rovnakú cenu, pri určení poradia ponúk obstarávateľská organizácia uprednostní uchádzača, ktorého ponuka bola elektronicky predložená ako prvá.

 Príloha č. 4 Všeobecné obchodné podmienky

Všeobecné obchodné podmienky tvoria samostatnú časť tejto Výzvy

 Príloha č. 5 Dotazník uchádzača \_ Návrh na plnenie kritérií

Dotazník uchádzača \_ Návrh na plnenie kritérií tvorí samostatnú časť tejto Výzvy

 Príloha č. 6 Čestné vyhlásenie uchádzača podľa § 32 ods. 7, resp. 8 ZVO

Čestné vyhlásenie uchádzača podľa § 32 ods. 7, resp. 8 ZVO tvorí samostatnú časť tejto Výzvy